भनिन्छ, कुखुरो एउटा साधन मात्र हो जस मार्फत अन्डाले अरू अन्डा बनाउँछ । आधुनिक विज्ञानको भाषामा भन्ने हो भने, सबै जीवधारीहरू पनि ‘जीन’ अर्थात् डीएनएका अणुबाट अरू धेरैभन्दा धेरै अणु बनाउने साधन हुन् । रमाइलो के भने, यस्ता सबै अणु अर्थात् ‘जीन’ कर्मठ हुँदैनन् । जीन–समूहका केही सदस्य मात्र मरिकुच्ची काम गर्छन्, अरू चाहिँ पाटेअल्छी हुन्छन् । सबै उन्नत जीवधारीहरूको जीवन–प्रक्रियाको सञ्चालन पाँच–दश अथवा बढीभन्दा बढी बीस–तीस प्रतिशत ‘जीन’ ले गरेका हुन्छन् । बाँकी सबै डुकुलन्ठु, आवारा भैगए ! विडम्बना के भने, जोतिएर काम गर्ने जीनकै कारण यी डुकुलन्ठु जीन आफ्ना प्रतिलिपि बनाएर हतारहतार अर्को पुस्तामा पुगिहाल्छन् ।
